Sag om forældremyndighed jf. forældreansvarsloven § 37
Ret: Retten i Aalborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I AALBORG

Udskrift af dombogen

DOM

Afsagt den 11. august 2009 i sag nr. BS 5-2721/2008:

Mor
Adresse 1
By 1
mod
Sagsøgte
Adresse 2
By 2

Sagens baggrund og parternes påstande

Under denne sag har sagsøgeren Mor nedlagt påstand om, at
forældremyndigheden over Barn, CPR nr. (født 1993) til-lægges hende, jf.
forældreansvarsloven § 37.

Sagsøgte har nedlagt påstand om, at forældremyndigheden over Barn tillægges
hende,

Oplysningerne i sagen:

Forældremyndigheden er ved aftale godkendt af Civilstyrelsen den 30. okto-
ber 2008 tillagt sagsøgte alene.

Sagsøgeren har fri proces.

Sagsøgte har fri proces.

Rettens begrundelse og afgørelse

Det fremgår af sagen, at sagsøger, der er Barns biologiske mor, ikke har del i
forældremyndigheden, idet Barns biologiske Far, var eneindehaver af
forældremyndigheden indtil sin død.

Det fremgår ligeledes af de afgivne forklaringer, at Barn siden han var ganske
lille, har boet hos sin far - i lange perioder "på gaden" og "under jorden", når
Far stak af med børnene, efter at de blev tvangsfjernede, og at kontakten
mellem sagsøger og Barn i perioder har været afskåret, ellers nogenlunde
regelmæssig hver 14. dag.

Det lægges til grund, at Barn, der nu er anbragt på "Opholdssted" er
behandlings-krævende og har brug for megen hjælp og støtte til almindelige
daglige for-

STD075186-S01-ST20-K194.01-T3-L01-M14-\D30



/

Side 2/2

nødenheder, hvilket parterne er enige om bedst foregår på "Opholdssted".
Barn er nu 16 år, og der skal indenfor en kort årrække træffes en række
beslutninger og foretages dispositioner i anledning af Barns fremtid, og hans
muligheder for at få en så normal tilværelse som muligt. Disse overvejelser og
beslut-ninger træffes bedst af en person, der har indsigt i og erkendelse af
Barns be-grænsninger og evner, og en person, der evner at tilsidesætte egne
krav og behov. Hensynet til, hvad der er bedst for Barn på nuværende
tidspunkt, taler derfor imod, at forældremyndigheden tilægges sagsøger.

Sagsøgte, der af Statsforvaltningen Nordjylland er tillagt forældremyndighe-
den over Barn, frifindes derfor.

Thi kendes for ret

Forældremyndigheden over Barn, CPR nr. (født 1993) til-lægges sagsøgte.

Ingen af parterne betaler omkostningen til den anden part eller til statskas-sen.

Dommer

STD075186-S01-ST20-K194.01-T3-L01-M14-\D30